DRAF TEKS UCAPAN TUAN YANG DIPERTUA MAJLIS PERBANDARAN SEBERANG PERAI SEMPENA PERHIMPUNAN KORPORAT 2 APRIL 2014 (RABU), JAM 8:30 PAGI DI RUANG LOBI IBU PEJABAT MPSP, BANDAR PERDA ... Yang Dihormati Ahli Majlis-Ahli Majlis Majlis Perbandaran Seberang Perai Yang Berusaha Tuan Sr Hj Rozali bin Hj Mohamud Tuan Setiausaha Perbandaran MPSP Ketua-Ketua Jabatan Rakan Media Tuan-tuan dan Puan-puan Warga Kerja MPSP ... 1
Assalamu'alaikum Warahmatullahi Wabarakatuh, Selamat Pagi dan Salam Sejahtera, Pertamanya, syukur kehadrat Ilahi kerana dengan limpah kurnianya dapatlah kita berkumpul pada hari ini bagi Perhimpunan Korporat yang pertama untuk tahun 2014. Tuan-tuan dan puan-puan, Mengambil kesempatan pada Perhimpunan Korporat yang pertama bagi tahun ini, saya inigin memperkenalkan tiga orang Ahli Majlis yang baru iaitu Tuan Hj Omar bin Hassan, Encik Rajasegar a/l Govindasamy dan Encik Zulkifli bin Ibrahim. Sebelum meneruskan lagi perhimpunan kita pada hari ini, tidak terlewat kiranya untuk saya mengucapkan tahniah sekali lagi kepada warga kerja Majlis Perbandaran Seberang Perai yang telah menerima Anugerah Perkhidmatan Cemerlang 2013 pada 18 Mac 2014 yang lalu. Penghargaan diberikan kerana mereka telah menunjukkan prestasi dan juga berkhidmat dengan cemerlang pada tahun 2013. Selain itu, mereka juga telah berjaya menunjukkan prestasi kerja yang mencapai tahap yang dihasratkan oleh ketua jabatan dan bahagian masing-masing. Semoga semua penerima anugerah ini dan juga warga kerja 2
yang lain yang dikasihi sekalian akan terus komited dan terus meningkatkan prestasi kerja masing-masing demi menaikkan lagi imej dan kredibiliti Majlis Perbandaran Seberang Perai, menyemarakkan lagi semangat semua warga Majlis Perbandaran Seberang Perai untuk bekerja dengan lebih gigih dan bersungguh-sungguh lagi bagi meningkatkan kecekapan tadbir urus yang baik mengikut dasar kualiti Majlis Perbandaran Seberang Perai. Semoga pencapaian ini menjadi batu loncatan dan juga pembakar semangat kepada seluruh warga kerja untuk mengharumkan lagi nama MPSP. Pada tahun ini juga Laman MPSP juga telah mendapat penganugerahan 5 bintang daripada MDEC. Tuan-tuan dan puan-puan, Visi MPSP yang baru telah dirangkakan bersama-sama dengan Ahli Majlis dan Ketua-Ketua Jabatan adalah "Seberang Perai yang lebih bersih, indah dan selesa didiami, bekerja serta menjadi tarikan pelaburan dan pelancongan menjelang 2018". Manakala Misi MPSP pula adalah "Menyediakan pengurusan perbandaran yang lebih selamat, lebih bersih, lebih hijau & lebih sihat yang responsif kepada komuniti Seberang Perai." 3
MPSP juga telah merangka Pelan Strategik bagi tempoh lima tahun iaitu daripada tahun 2014 hingga tahun 2018. Dan 9 Fokus MPSP bagi tahun 2014 adalah seperti berikut: FOKUS 1: KEBERSIHAN FOKUS 2: KESELAMATAN & LALULINTAS FOKUS 3: PENGUATKUASAAN UNDANG - UNDANG FOKUS 4: KAWALAN BANJIR FOKUS 5: PENGINDAHAN, KEHIJUAAN DAN KEMUDAHAN AWAM FOKUS 6: PENGLIBATAN KOMUNITI FOKUS 7: PEMBINAAN KAPASITI FOKUS 8: PENGURUSAN FISKAL FOKUS 9: KECEKAPAN PROSES KERJA Semua warga MPSP hendaklah menjadikan 9 Fokus MPSP yang mempunyai 49 program dan 124 pelan tindakan ini sebagai agenda dalam mesyuarat sama ada di peringkat Jabatan / Bahagian / Unit dan Fokus MPSP 2014 yang disediakan 4
juga adalah berdasarkan kepada hasrat Kerajaan Negeri ke arah Cleaner, Greener, Safer & Healthier Penang dan seterusnya mencapai urustadbir C.A.T (Cekap, Akauntabiliti dan Telus). Cabaran Tahun 2014 Dengan bermulanya penggunaan Jambatan Sultan Abdul Halim Muadzam Shah (Jambatan Kedua), pembangunan adalah semakin pesat terutamamya di Seberang Perai Selatan. Bagi tempoh Januari - Mac 2013, terdapat sebanyak 338 permohonan pembangunan telah dikemukakan. Dalam tempoh masa yang sama pada tahun 2014, terdapat sebanyak 384 permohonan pembangunan telah dikemukakan, dimana terdapat peningkatan sebanyak 46 permohonan yang diterima. 5
Isu-isu pembangunan memerlukan perancangan yang teratur, pemantauan projek yang teliti dan pelaksanaan terhadap penyampaian perkhidmatan. Batu Kawan juga akan dibangunkan sebagai eco-town. Dimana pelbagai projek pembangunan akan dijalankan disitu seperti IKEA, Taman Tema, Kolej KDU, Hospital dan Wellness Center, Auto HUB dan Hull University adalah diantara projek-projek yang akan dijalankan di Batu Kawan. 6
Disamping itu, Penang Central juga akan memulakan projek mereka pada bulan September 2014 yang akan menggerakkan pengangkutan di Seberang Perai ke satu tahap yang lebih maju. Kesemua ini memerlukan anjakan paradigma minda untuk menerajui dan melaksanakannya, semua kakitangan MPSP memerlukan garis panduan dan polisi yang mantap. Tuan-tuan dan puan-puan sekalian, Pada tahun 2014, dianggarkan perbelanjaan adalah berjumlah RM233.50 juta berbanding anggaran pendapatan sebanyak RM206.09 juta. Ini bermakna pada tahun 2014 bajet defisit berjumlah RM27.41 juta. Untuk makluman semua, hasil yang diperolehi pada tahun 2012 adalah sebanyak RM178.57 juta dan telah meningkatkan sebanyak RM21.23 juta pada tahun 2013 kepada RM199.80 juta. Ini adalah bersamaan dengan peningkatan sebanyak 11.89%. Pada tahun 2014, target hasil adalah ditingkatkan kepada RM 206 juta iaitu tambahan RM 7 juta. 7
Dalam usaha meningkatkan lagi pendapatan MPSP, ianya boleh diperolehi melalui bayaran cukai taksiran dan bayaran bukan cukai seperti lesen, permit, bayaran pemajuan, kompaun, denda dan lain-lain lagi. Ini kerana MPSP tidak akan meningkatkan kadar cukai pada tahun 2014. Dari segi perbelanjaan, kita perlu mengurangkan perbelanjaan dan juga berbelanja secara berhemah. Kita perlu mengurangkan kos utiliti TNB kerana TNB telah meningkatkan tariff letrik yang baru pada tahun 2014 ini. Anggaran kenaikan bil eletrik harta MPSP bagi tahun 2014 adalah sebanyak RM1,733,635.80. Bagi pasar awam, kompleks makan, dewan, rumah pam, kompleks dan pos kastam serta pejabat cawangan dan bengkel, anggaran bil utiliti TNB pada tahun 2014 adalah berjumlah RM2,550,919.17. Manakala bagi Ibu Pejabat MPSP, Rumah Pam Prai A dan B adalah dianggarkan pada tahun 2014 berjumlah RM 1,675,260.90. Sementara bagi lampu jalan, lampu isyarat dan lampu hiasan dianggarkan perbelanjaan utility TNB adalah berjumlah RM8,065,777.38 pada tahun 2014. Bayangkan tuan-tuan dan puan-puan, Untuk bil eletrik sahaja MPSP terpaksa terpaksa menanggung RM12,291,957.45 berbanding tahun 2013 hanya RM10,558,321.65. Di sini kita dapat lihat kos kenaikan perbelanjaan utiliti TNB adalah bertambah sebanyak 16.4%. 8
Melalui pekeliling yang dikeluarkan Kerajaan, MPSP perlu mengadakan usaha pengurangan penggunaan utiliti seperti elektrik, air dan alat perhubungan hendaklah dilaksanakan melalui penyediaan dan penguatkuasaan peraturan dalaman. Amalan penjimatan hendaklah sentiasa dilaksanakan bagi mengurangkan perbelanjaan utiliti. Sebagai langkah permulaan, MPSP dikehendaki membuat penjimatan sebanyak 5% kos utiliti elektrik pada tahun 2014 ini. Disebabkan pertambahan oleh kos utiliti TNB ini, maka MPSP mensasarkan Pensijilan Energy Management System (EnMS) pada bulan Julai 2014 yang bertujuan untuk mengurangkan kos penyelenggaraan serta utilti dan juga Pensijilan Quality Environment (QE / 5S) pada bulan September 2014. Selanjutnya permohonan baru pengubahsuai ruang pejabat perlu ditangguhkan buat sementara waktu. Pengurusan Acara, Saguhati, dan Cenderamata tidak lagi digalakkan dalam beberapa acara yang akan dilaksanakan. Pemberian saguhati dan cenderamata untuk penganjuran, persidangan atau Majlis Kerajaan yang membabitkan anggota pentadbiran dan penjawat awam juga perlu dikurangkan atau ditiadakan. Penggunaan kain pemidang seperti bunting, banner dan sebagai juga tidak digalakkan. MPSP hendaklah mengurangkan penyediaan makanan dan minuman semasa penganjuran persidangan / seminar / pameran / mesyuarat / kursus / bengkel / majlis rasmi Kerajaan dan sebagainya. 9
Pembersihan Bersepadu 100% MPSP Pada tahun 2014, MPSP akan mengambilalih kerja-kerja pembersihan 100 % di Seberang Perai. Langkah-langkah untuk pembersihan bersepadu adalah dengan: 1. Pembelian Peralatan Baru : KENDERAAN COMPACTOR SEDIADA 52 DALAM PROSES PEMBELIAN **26 OPEN TRUCK 13
LORI RORO 17
TIPPER 28
ROAD SWEEPER 3
WATER JETTING 3
JUMLAH 116 26 NOTA : 1. 2. diterima secara berperingkat pada Ogos - Dis 2014 Termasuk lori standby. * * 5 unit akan diterima pada bulan Mei - Jun 2014. Baki akan JUMLAH 78 13 17 28 3 3 142 10
2. Pengambilan Kakitangan Baru 3. Polisi Kerajaan Negeri yang dicadangkan akan dimulakan pada 1 Januari 2015 adalah : Pengasingan di Punca (Segregation at source) Penjana sampah perlu membayar (Waste Generator / Polluter Pays) 4. Bagi meningkatkan pembersihan dan kos menguruskan sisa pepejal dan kebersihan am, MPSP menganjurkan pertandingan Taman Bersih dimana KPInya adalah 7 taman bersih mengikut parlimen. 5. MPSP telah mengenalpasti 118 lokasi sampah buangan haram di Seberang Perai untuk diambil tindakan selanjutnya. 6. Meningkatkan lagi program-program LA 21 yang membantu mengurangkan sisa pepejal sebanyak 5 %. 11
7. Jumlah sampah yang dilupuskan pada tahun 2013 adalah sebanyak 427,706.22 tan. Sasaran MPSP adalah untuk mengurangkan sebanyak 5 % daripada jumlah penjanaan sampah ini kepada hanya 406,320.91 tan pada tahun 2014. Untuk makluman umum semua, peruntukan bajet untuk emolumen pada tahun 2014 adalah berjumlah RM77,930,539. Ini membawa maksud purata sebulan MPSP perlu membayar emolumen kepada staff adalah lebih kurang sebanyak RM 6.49 juta. Manakala peruntukan bajet yang disediakan untuk Pengurusan Sisa Pepejal adalah sebanyak RM 74 juta. Saya telah berjumpa dengan kebanyakkan pekerja awam di SPU (anggaran 500 orang), SPT (anggaran 600 orang) dan SPS (anggaran 500) pada awal bulan Januari yang lalu untuk berkongsi hasrat MPSP. Justeru, kebersihan amatlah penting sebagai salah satu penanda aras tahap penyampaian perkhdimatan MPSP sebagai PBT. 12
Pembangunan Pada tahun 2014, MPSP akan menjalankan beberapa projek pembangunan. Projek-projek yang akan dijalankan adalah: Projek Parit Bil Nama Projek Kos Projek 1. Kerja-Kerja Menaiktaraf Parit Konkrit Di Jalan Kuala Mengkuang, Taman Seri Mengkuang, SPT 363,000.00 2. Projek Tebatan Banjir Dan Menaiktaraf Parit Di Sekitar Jalan Kampung Baru, Bukit Mertjam, SPT. 6,913,896.60 3. Cadangan Kerja-Kerja Menaiktaraf Sistem Saliran Bagi Mengatasi Masalah Banjir Kilat Di Taman Sri Nibong, Nibong Tebal 1,305,141.60 4. 5. Cadangan Pemasangan Pintu Air Di Parit Monsun Taman Bagan Cadangan Menaiktaraf Parit Konkrit Di Taman Kerjasama, SPT 400,000.00 451,000.00 6. Cadangan Menaiktaraf Sistem Perparitan Dilengkok Tenggiri Seberang Jaya, SPT 1,090,000.00 7. Cadangan Pembinaan Rumah Pam Dan Naiktaraf Parit Di Taman Seri Jaya Dan Taman Sungai Rambai, SPT 2,025,000.00 8. Cadangan Kajian Mengatasi Banjir Di Taman Machang Bubok, SPT 250,000.00 9. Kerja-Kerja Menaiktaraf Sistem Saliran Bagi Mengatasi Banjir Kilat Di Taman Siakap, Seberang Jaya, SPT 2,347,250.00 10. Cadangan Menaiktaraf Culvert Dan Kerja-Kerja Berkenaan Untuk Mengatasi Banjir Di Lebuh Seri Kijang, Taman Kijang, Bukit Mertajam, SPT 600,000.00 Jumlah RM 15,745,288.20 13
Projek Naiktaraf Pasar Awam Bil Nama Projek Kos Projek 1. 2. Cadangan untuk mendirikan sebuah pasar awam satu lot 153, tingkat di atas Perkampungan Juru, Mk.13,SPT Kerja-kerja naiktaraf pasar awam Kampung Baru di Lot 1681, Mk. 15, SPT dan Pasar Awam Jalan Berapit di lot 2292, MK 17, SPT sebahagian 1,398,000.00 949,200.00 JUMLAH RM 2,347,200.00 Bandar Selamat- Pemasangan CCTV Bil Nama Projek Kos Projek 1. Membekal pemasangan CCTV di seluruh kawasan Seberang Perai secara sewaan 9,845,255.00 JUMLAH RM 9,845,255.00 Landskap Bagi program CSR, MPSP pada tahun 2014 akan diteruskan. Untuk menghijaukan lagi dan menyelenggara kehijauan Seberang Perai serta menyelenggara pokok-pokok sedia ada, sebanyak RM 3.3 juta diperuntukan untuk Jabatan Landskap. 14
Sebanyak 12 projek CSR yang telah siap adalah seperti : 15
Manakala terdapat 7 Projek yang sedang dilaksanakan adalah seperti berikut ; 18
Terdapat sebanyak 29 lokasi yang belum ditaja adalah iaitu : Pintu Masuk Bumbung Lima, SPU Pintu Masuk Kampung Selamat, SPU Pintu Masuk Ara Kuda, SPU Bandar Butterowrth, SPU Jalan Bagan Luar,SPU Taman Robina, Teluk Air Tawar SPU Pantai Kamloon, SPU Taman Rekreasi Padang Cempedak, SPU Bulatan Perusahaan Perai, SPT Bulatan Seberang Jaya,SPT 19
Bulatan Bukit Minyak A, SPT Pintu Masuk Machang Bubuk, SPT Jalan Baru Perai,SPT Taman Bandar Ampang Jajar, SPT Taman Semilang, Seberang Jaya, SPT Taman Rimba Cherok To'kun, SPT Empangan Tasek Mengkuang, SPT Kolam Teratai, Taman Desa Damai. SPT Pintu Masik Permatang Keling, SPS Pintu Masuk Taman Sempadan, SPS Pintu Masuk Sg. Hilir Kecil / Jalan Kampung Besar, SPS Pintu Masuk Jalan Relau, SPS Pintu Masuk Jalan Tasek/ Junjung, SPS Taman Negeri Bukit Panchor, SPS Taman Rekreasi Ampang Jajar Kerian, SPS Taman Rekreasi Sungai Sanglang, SPS Rizab jalan bermula dari pintu utama USM sehingga Ampang Jajar Kerian, SPS Pekan Nibong Tebal, SPS Tanah Lapang, Taman Bukit Panchor, SPS Tuan-tuan dan puan-puan, Untuk makluman, sebanyak RM217,550 juga telah dibelanjakan untuk menyediakan sebuah bas kaunter bergerak yang akan diterima pada 12 Mei 20
2014 dan sebuah tandas bergerak berjumlah RM88,900 yang akan diterima pada 21 April 2014. Pengurusan Prinsip asas Cekap, Akauntabiliti dan Telus (CAT) yang menjadi pegangan Kerajaan Negeri Pulau Pinang adalah menjadi penyumbang kepada kejayaan yang dikecapi selama ini. Selain daripada menerapkan budaya kerja berprestasi tinggi dan berkemahiran dalam tadbir urus dan pengurusan kewangan negeri yang cekap dan berhemat selama ini, Pulau Pinang kini turut menjadi pilihan para pelabur dan penggiat industri di peringkat global. Justeru, kita sebagai penjawat awam atau staff MPSP perlu lebih bertanggungjawab dalam melaksanakan tugas. Pemantauan perlu di buat di setiap peringkat di samping feedback mechanisme perlu wujud di jabatan / bahagian / unit. Kita perlu bekerja dalam satu pasukan dan tiada silo mentality. Tuan-tuan dan puan-puan, Disini ingin saya sampaikan bahawa semua kakitangan tidak kira yang telah tetap atau masih kontrak jangan mengamalkan sikap tidak hadir kerja tanpa sebab yang munasabah. Ini kerana pihak Majlis boleh mengambil tindakan untuk menghentikan seseorang staff jika tidak hadir kerja. 21
Bagi staff yang berstatus kontrak, jika tidak hadir kerja tanpa sebab untuk berturut-turut 7 hari, MPSP boleh buang kerja. Begitu juga untuk staff yang telah tetap, jika anda tidak hadir kerja tanpa sebab bagi 3 hari berturut-turut, anda juga boleh dibuang kerja. Bagi staf yang menjadikan sikap datang kerja 3 hari, kemudian tidak hadir kerja 2 hari sebagai satu kebiasanya (habitual), tindakan tatatertib juga akan diambil. Surat amaran, potong gaji akan dikenakan. Jika staf tersebut masih berdegil dan melakukan perkara yang sama, Ketua Jabatan telah diarahkan untuk membawa perkara ke Lembaga Displin untuk diambil tindakan yang lebih tegas. Melalui Mesyuarat Pihak berkuasa Pelantikan Ke 13/2012 telah meluluskan Dasar Pembaharuan Tempoh Perkhdimatan Kontrak Kakitangan MPSP yang berkuatkuasa pada 1 September 2012. Kriteria yang dijadikan panduan bagi dasar ini adalah seperti: Pembaharuan tempoh perkhidmatan kontrak bagi kakitangan yang perkhidmatan kontrak semasa adalah 1 atau 2 tahun:- Bagi kakitangan yang lewat maksimum 3 kali, maka kontrak dilanjut untuk setahun. Untuk kakitangan yang lewat 4-12 kali, tempoh pembaharuan kontrak adalah hanya 3 bulan. 22
Manakala untuk kakitangan yang lewat 13 kali dan keatas, kontrak mereka tidak akan dipertimbangkan untuk diperbaharui. Pembaharuan tempoh perkhidmatan kontrak bagi kakitangan perkhidmatan kontrak semasa adalah 3 bulan:- Untuk membolehkan kontrak kakitangan diperbaharui bagi tempoh setahun, rekod kehadiran tidak boleh lewat walaupun untuk sekali. Manakala bagi mereka yang lewat sekali dan keatas, kontrak mereka tidak akan diperbaharui. Untuk makluman semua, pembaharuan perkhidmatan kontrak bagi tempoh 3 bulan hanya boleh dibuat sebanyak 2 kali sahaja sepanjang tempoh perkhidmatan kontrak kakitangan tersebut. Kakitangan tersebut adalah tidak layak dilanjutkan tempoh kontraknya untuk kali ke-3 walaupun kakitangan tersebut tidak mempunyai rekod kehadiran lewat dalam tempoh kontrak untuk 3 bulan terakhir tersebut. Oleh itu, saya menyeru kepada semua kakitangan yang berstatus kontrak untuk menjaga rekod kehadiran dan menunjukan prestasi yang baik supaya dapat diperakukan untuk mendapat jawatan tetap di MPSP. 23
Para pegawai yang berstatus tetap, jangan lalai menjalankan tugasan dan tanggungjawab masing-masing. Tindakan tatatertib juga akan diambil bagi pegawai yang tidak menjalankan tugas dengan baik. Bagi staff yang menjalankan tugasan yang baik, ganjaran seperti APC, kursus dalam dan luar negara, pingat dan lain-lain akan diberikan. Tuan-tuan dan puan-puan, Untuk makluman pada 21 Mac 2014 yang lalu, Pegawai MPC telah mengadakan lawatan Audit 5S bersama Jawatankuasa Audit Dalaman 5S MPSP. Kesimpulannya, banyak penambahbaikan yang masih perlu dibuat oleh MPSP di mana Sisih perlu dibuat dari semasa ke semasa, Sapu perlu dibuat penambahbaikan dan Seragam sangat kritikal dari segi Label, Tagging dan susunan. Ini menunjukkan Sentiasa Amal tidak diamalkan di MPSP. Hasil daripada lawatan ini, Panel Penilai MPC telah memberi anggaran kasar markah untuk MPSP sebanyak 50%. Untuk membolehkan MPSP mendapat pensijilan 5S Susun, Seragam dan Sentiasa Amal perlu ditambahbaik secara drastik di MPSP. Bagi mendapat Star Rating yang tinggi, MPSP perlu mendapatkan Persijilan 5S. Justeru, saya menyeru tuan-tuan dan puan-puan untuk melaksanakan 5S ini bagi mendapat pensijilan tersebut yang dicadangkan pada bulan September 2014. Pelaksanaannya akan dapat membantu MPSP 24
meningkatkan sistem penyampaian apabila penyusunan dan penyeragaman fail atau rekod diamalkan. Aktiviti MPSP Di sini saya menyeru supaya semua kakitangan turut serta di dalam sebarang aktiviti sihat kecergasan yang dianjurkan oleh pihak Majlis sama ada Senamrobik Bersama MPSP yang diadakan 3 kali sebulan di Taman Tunku, Seberang Jaya, Taman Tugu Kota Demokrasi Bagan dan Taman Berjaya, Nibong Tebal. Pada tahun ini juga, MPSP akan mengadakan MPSP Tower Run pada 24 Ogos 2014 dan MPSP Green Run dijadualkan pada November 2014. Bagi meningkatkan pembangunan kapasiti, pelbagai seminar / latihan / program dalam negara dan luar negara diadakan untuk semua warga MPSP. Dimaklumkan pada tahun 2013, sebanyak 99.97 % kakitangan telah menghadiri kursus dalaman lebih daripada 7 hari seperti yang disyaratkan di dalam Pekeliling Perkhidmatan Bil 5 Tahun 2005 Dasar Sumber Manusia Sektor Awam. Selain itu, MPSP juga telah menghantar kakitangan MPSP menghadiri sebanyak 10 seminar / latihan di luar negara pada tahun 2013. 25
Bagi membawa MPSP ke arah antarabangsa, MPSP telah menjadi Ahli Wego dan Ahli CityNet. Disamping itu, MPSP juga dalam proses menyediakan dokumen untuk memohon menjadi Ahli ICLEI (International Council for Local Environmental Initiatives). Tambahan lagi, MPSP telahpun menjalinkan hubungan dengan bandaraya seperti Fremantle, Gwangju dan Yokohama untuk saling bertukar maklumat dan mempelajari best practices mereka yang boleh dilaksanakan di MPSP. Beberapa hari yang lalu, kita baru sahaja menerima surat daripada Datuk Bandar Fremantle yang meluahkan hasrat untuk mengadakan program bersama dengan MPSP. Untuk makluman umum semua, MPSP juga dalam perancangan untuk menandatangani satu memorandum persahabatan dengan Bandaraya Yokohama pada bulan September 2014. Pada bulan Mei 2014, dua pegawai MPSP akan dihantar untuk menghadiri latihan Wego E-Government. Ini memberi peluang kepada pegawai kita untuk mempelajari best practices yang boleh dilaksanakan di MPSP dan pada bulan yang sama juga, saya akan menghadiri Human Rights Cities Forum di Gwangju untuk membentangkan satu tajuk How to become a human rights city? Human Rights municipal strategic planning and implementation. 26
Saya juga telah dijemput untuk untuk "Cover Story" bagi Gwangju News pada bulan Mei ini. Pada bulan April ini juga, pegawai MPSP akan dihantar ke Singapura bagi menghadiri Seminar Big Data Cities Summit dan bulan Jun untuk menghadiri Wolrd Cities Summit 2014 di Singapura juga. Semua perbelanjaan dibiayai oleh pihak penganjur. Dengan pendedahan ini, saya berharap staf MPSP akan lebih maju dan dapat meningkatkan mutu perkhidmatan yang disampaikan kepada penduduk Seberang Perai. Penguatkuasaan dan Pengurusan Aduan Bagi memantapkan lagi perkhidmatan MPSP, kita perlu melakukan penguatkuasaan yang berhemah. Aduan-aduan yang diterima samaada dari panggilan telefon, email, MPSP Watch, Facebook, Better Apps, Ahli Majlis, melalui Yang Berhormat atau aduan-aduan yang disalurkan terus kepada saya dan Tuan Setiausaha Perbandaran haruslah dijawab dengan tepat dan cepat. Aduan yang diterima oleh pihak Majlis perlu disalurkan kepada jabatan berkaitan dalam tempoh sehari. Pengadu pula akan dimaklumkan akuan penerimaan dalam tempoh 3 hari dan maklumbalas terhadap tindakan perlu dikemukakan kepada pengadu dalam tempoh 5 hari. MPSP mempunyai sebuah sistem yang 27
boleh dibanggakan iaitu Smart Monitoring System tetapi tidak dipantau sepenuhnya oleh warga kerja MPSP. Sistem ini banyak membantu dan dapat menjimatkan masa sekiranya semua pegawai dapat menggunakan sistem pemantauan ini dengan sepenuhnya. Pada tahun ini MPSP akan menyertai penganugerah peringkat persekutuan untuk Smart Monitoring System. Kerahsiaan pengadu adalah menjadi tanggungjawab semua pegawai MPSP samaada yang menjaga aduan di jabatan ataupun di lapangan. Tuan-tuan dan puan-puan, Akhir sekali, saya ingin mengucapkan selamat maju jaya kepada semua kakitangan MPSP dalam melaksanakan tugas yang diberikan. Kekalkan semangat bekerja berpasukan dan terus bersatu hati mempamerkan kecemerlangan prestasi kerja MPSP. Semoga tahun 2014 memberi sinar baru kepada MPSP dan bergerak lebih maju ke hadapan. Sekian. Wabillahitaufiq Walhidayah Wassalamualaikum Warahmatullahi Wabarokatuh. 28